สหัสกุมาร

อักษยกุมาร () ในรามายณะ หรือ สหัสกุมาร  ในรามเกียรติ์และเรียมเกร์เป็นรายชื่อตัวละครในรามเกียรติ์ในศาสนาฮินดู โดยเป็นหนึ่งในโอรสของท้าวราวณะ (ท้าวทศกัณฐ์) และนางมณโฑทรี (นางมณโฑ) ในรามายณะ ส่วนในรามเกียรติ์และเรียมเกร์ มารดาคือนางสนมพันตน และพี่น้องของเขาคือ เฆฆนาท ตริศิระ นรานตกะ - เทวานตกะ ประหัสตะและอติกายะ

 ในรามายณะ 
ในอีกนามหนึ่งที่เป็นรู้จักกันในชื่อ อักษยะ เป็นบุตรชายสุดท้องของท้าวราวณะ (ท้าวทศกัณฐ์) และนางมณโฑทรี (นางมณโฑ) ในรามายณะ และเป็นอนุชาของเฆฆนาทในรามายณะ เมื่อหนุมานเริ่มทำลายสวนอโศกวาติกา (สวนขวัญ) หลังจากสนทนากับนางสีดา ท้าวทศกัณฐ์ก็บัญชาให้อักษยกุมารไปเป็นแม่ทัพรักษาและดูแลจัดการเรื่องนี้ โดยได้รับการพรรณาตัวของเขานั้นอายุเพียงสิบหกปี และออกไปทำศึกในรถม้าศึกของเขา เขาต่อสู้กับหนุมานโดยเล็งอาวุธต่าง ๆ มาที่เขา แม้หนุมานจะประทับใจในความกล้าหาญและทักษะการศึกของอักษยกุมาร แต่ก็หนุมานก็สำเร็จโทษเขาในที่สุด

 ในรามเกียรติ์ 
สหัสกุมาร เป็นโอรสท้าวทศกัณฐ์และนางสนมพันตน เมื่อหนุมานลอบพบกับนางสีดาเพื่อทูลแจ้งข่าวจากพระราม  ในครั้งนั้นหนุมานมีโอกาสช่วยชีวิตนางสีดา  เพราะนางคิดสั้นจะฆ่าตัวตาย  เมื่อแจ้งข่าวสารแก่นางสีดาแล้วหนุมานก็เตรียมเหาะกลับ  แต่คิดว่าไหน ๆ มาทั้งที น่าจะลองกำลังข้าศึกดู  จึงแผลงฤทธิ์เกาะเหนี่ยวหักไม้ในสวนขวัญจนพังยับเยิน โดยเหล่าบรรดายักษ์ที่เฝ้าสวนขวัญพากันเข้าจับหนุมาน แต่ถูกหนุมานฆ่าตายเห็นเบือ  บางส่วนหนีรอดไปทูลสหัสกุมาร ซึ่งเป็นบุตรท้าวทศกัณฐ์ทั้งพันตนนี้สามารถรวมร่างกันได้ สหัสกุมานก็รีบไปสวนขวัญพบหนุมานจึงแผลงศรออกไปทีเดียวเป็นศรออกมานับพันเล่ม   หนุมานเข้ารวบศรไว้ทั้งหมดแล้วหักทิ้ง  แล้วกระโดดเข้าจับรถกระชาก  สิงห์เทียมรถก็ตายทันที  สหัสกุมารคว้าอาวุธจ้วงแทงแต่หนุมานหลบ  ชักตรีแทงสวนไม่ช้าสหัสกุมารก็วายชนม์ http://storyuponme.blogspot.com/2015/05/2-12.htmlhttps://www.matichon.co.th/columnists/news_1764227/attachment/%E0%B8%AB%E0%B8%99%E0%B8%B8%E0%B8%A1%E0%B8%B2%E0%B8%99%E0%B8%A3%E0%B8%9A%E0%B8%AA%E0%B8%AB%E0%B8%B1%E0%B8%AA%E0%B8%81%E0%B8%B8%E0%B8%A1%E0%B8%B2%E0%B8%A3-%E0%B8%A2%E0%B8%B1%E0%B8%81%E0%B8%A9%E0%B9%8C

 หัวโขนสำหรับการแสดงโขนและละโคนโขล 
หน้ายักษ์ มีสิบพักตร์ สีแดงชาด หรือ ยอดน้ำเต้าhttp://www.sereesolution.com/ich/khon_performance/ich_detail.php?id=2305http://www.sereesolution.com/ich/khon_performance/ich_detail.php?id=2304https://www.finearts.go.th/storage/contents/file/gwSMFHpKLrLUZlbYDbth7ggag74kBjUDMFaZWRLN.pdf

 อ้างอิง 

หมวดหมู่:อสูร 
หมวดหมู่:รามเกียรติ์ 
หมวดหมู่:รากษส
หมวดหมู่:รากษสในรามายณะ
หมวดหมู่:ศาสนาฮินดู
หมวดหมู่:ประเทศอินเดีย
หมวดหมู่:ตัวละครในรามเกียรติ์
หมวดหมู่:ตัวละครที่เป็นยักษ์